**Приети сигнали по „Зеления телефон” и електронна поща в РИОСВ - Враца за**

**ЮНИ 2017 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 03.06.2017г. | Сигнал на „дежурен телефон“ на РИОСВ – Враца от тел. 112 | Сигнал постъпил на „дежурен“ телефон в РИОСВ- Враца за извършване на изкопни дейности в бивша кариера в с. Косталево | РИОСВ-Враца | Получен сигнал за извършване на изкопни дейности с техника в бивша кариера в землището на с. Косталево, общ. Враца.  Извършена е незабавна проверка при която е констатирано, че в близост да кариерата дейност извършва фирма „Кралтрейс“ ООД, притежаваща асфалтова база и трошачно-сортировъчна инсталация /ТСИ/ за оползотворяване на строителни отпадъци. Дружеството притежава Разрешително за дейности с отпадъци, издадено от РИОСВ-Враца.  Фирмата има издадено разрешително от Министерство на енергетиката за проучване и изпитвателен добив на инертен материал в район граничещ с кариерата, но подхода към мястото на добив минава през нея, поради което техниката се намира там.  Не е констатирано добив на инертен материал. За нуждите на ТСИ се закупува материал от кариерата на „Холсим (България)“ АД, за което са представени договори. |
| 2. | 07.06.2017г. | Сигнал постъпил на „зелен телефон“ в МОСВ и препратен за извършване на проверка от РИОСВ-Враца | Сигнал постъпил на „зелен телефон“ в МОСВ и препратен за извършване на проверка от РИОСВ-Враца за замърсяване на река Лесковска, на територията на с. Лесковец, общ. Оряхово с отпадъци и отпадъчни води. | Община Оряхово  Кметство  с. Лесковец | Във връзка със сигнала експерти от РИОСВ-Враца извършиха проверка на място. Извършен е обход и оглед на реката и прилежащите й територии по протежение на населеното място. Констатирано е наличие на няколко канализационни тръби (установени 4 бр.) заустени в река Лесковска, от които изтичат минимални количества отпадъчни води с битов характер. Района на с. Лесковец е характерен със свлачищни процеси и по тази причина в реката се отвеждат и атмосферни води от прилежащите имоти. При проверката не се констатира заустване на фекални води. Обходените имоти са с външни тоалетни на сухо почистване. Водите на реката са видимо бистри, без следи от фекалии и органолептично не се усеща характерна неприятна миризма.  Относно цитираното в сигнала замърсяване с отпадъци, при проверката не се констатира наличие на битови, строителни, животински и др. отпадъци в коритото на реката.  За гореописания проблем Община Оряхово е сигнализирана. Съгласно разпоредбите на чл. 87, ал. 1 на Закона за устройство на територията /ЗУТ/ „В населените места и селищните образувания със зони за ниско застрояване или в части от тях без канализация битовите отпадъчни води се заустват във водоплътни изгребни ями, които да отговарят на техническите и санитарно-хигиенни изисквания“. Като компетентен орган по прилагане разпоредбите на ЗУТ, от страна на общинската администрация е предприето следното:   * Със Заповед на Кмета на Община Оряхово е назначена комисия за изясняване на обстоятелствата; * Комисията е извършила проверка на място, за което е съставен протокол с отразени направените констатации; * Дадено е предписание до жителите на с. Лесковец за предприемане на действия по изграждане на безотточни изгребни ями, което е изпратено до Кмета на с. Лесковец за връчване на заинтересованите.   Към момента на проверката не беше представена информация относно осъществен последващ контрол по даденото предписание и предприети действия за прекратяване заустването на отпадъчни води в река Лесковска. В тази връзка от страна на РИОСВ-Враца е дадено предписание на Кмета на Община Оряхово, като компетентен орган по прилагане на ЗУТ, за предприемане на последващи действия. |
| 3. | 16.06.2017г. | Сигнал получен по електронна поща в РИОСВ - Враца | Сигнал получен по електронна поща за неработещ (затворен) рибен проход на ВЕЦ „Кунино“, землище с. Кунино, общ. Роман. | БДДР-Плевен | Сигналът е препратен по компетентност за извършване на проверка от БДДР-Плевен. |
| 4. | 19.06.2017г. | Сигнал на „дежурен телефон“ в РИОСВ – Враца | Сигнал постъпил на „дежурен“ телефон в РИОСВ- Враца за намерени птици в безпомощно състояние в района на ДНА, гр. Враца. | РИОСВ-Враца | Извършена е незабавна проверка от експерти на РИОСВ-Враца, които на място констатираха, че се касае за два броя птици от вида синигери. Птиците са малки и не могат да излетят, но в добро състояние. Същите са прибрани и транспортирани до клиника в гр. София за доотглеждане. |
| 5. | 22.06.2017г. | Сигнал получен на „зелен телефон“ в РИОСВ-Враца | Сигнал получен на „зелен телефон“ в РИОСВ-Враца за неприятни миризми, вследствие наторяване на земеделски земи с торова фракция в землището но с. Старо село, общ. Мездра. | РИОСВ-Враца | Извършена е незабавна проверка на място при която е констатирано, че фирма „Тошел 92“ ЕООД, гр. София, която притежава инсталация за производство на биогаз извършва наторяване на земеделски земи с отпадъчен продукт от ферментационните процеси. Земеделските земи се намират в близост до последните къщи на населеното място, поради което в района органолептично се усеща неприятна миризма.  На фирмата е дадено предписание незабавно да се преустанови наторяването в близост до насиленото място и да не се допуска повторно това. Наторяването е преустановено, като от страна на РИОСВ-Враца ще бъдат извършвани последващи проверки относно спазване на даденото предписание. |
| 6. | 23.06.2017г. | Сигнал получен на „зелен телефон“ в РИОСВ-Враца | Сигнал получен на „зелен телефон“ в РИОСВ-Враца за нерегламентирано извършване на ремонт и боядисване на автомобили в с. Боденец, общ. Мездра. | РИОСВ-Враца | При извършената проверка е констатирано, че в частен жилищен имот в с. Боденец физическо лице извършва ремонт и боядисване на собствен автомобил. Боядисването се извършва на открито с ръчен пистолет.  Не е констатирано наличие на други автомобили, както и дейности по разкомплектоване на излезли от употреба моторни превозни средства. Не са констатирани разливи на масла и замърсяване на терени. |
| 7. | 28.06.2017г. | Сигнал получен на „зелен телефон“ в РИОСВ-Враца | Сигнал получен на „зелен телефон“ в РИОСВ-Враца за наличие на змии, гущери и други влечуги в необитаеми имоти на ул. „Леденика“, гр. Враца. | Община Враца | Сигналът е препратен по компетентност за извършване на проверка от Община Враца. |